|  |  |
| --- | --- |
|  |  |
| **Република** Србија  **МИНИСТАРСТВО ЗА ЉУДСКА**  **И МАЊИНСКА ПРАВА И ДРУШТВЕНИ ДИЈАЛОГ** | **Република Србија**  **МИНИСТАРСТВО ЗА БРИГУ О ПОРОДИЦИ И ДЕМОГРАФИЈУ** |
|  |  |

На основу члана 12. Закона о министарствима („Службени гласник РС“, број 128/20) и на основу Закључка о усвајању Смерница за укључивање организација цивилног друштва у радне групе за израду предлога докумената јавних политика и нацрта, односно предлога прописа („Службени гласник РС“, бр. 8/20)

Министарство за људска и мањинска права и друштвени дијалог у сарадњи са Министарством бригу о породици и демографију упућује

**Ј А В Н И П О З И В**

**организацијама цивилног друштва за чланство у Радној групи за израду текста Нацрта закона о изменама и допунама Породичног закона**

**I ПРЕДМЕТ ЈАВНОГ ПОЗИВА**

Министарство за бригу о породици и демографију је у свом Плану рада за 2021. годину уврстило и активности на доношењу Закона о изменама и допунама Породичног закона ("Службени гласник РС", бр. 18/2005, 72/2011 - др. закон и 6/2015), и исто предложила Влади као активност за План рада Владе за 2021. годину. У наведеном циљу, Министарство за бригу о породици и демографију образује Радну групу за израду Нацрта закона о изменама и допунама Породичног закона, чији су чланови предстваници надлежних државних органа, релевантних удружења и експерата у области породичног права. Задатак Радне групе је да изради Нацрт закона о изменама и допунама Породичног закона и Нацрт достави Министарству за бригу о породици и демографију на даље поступање. Доношење Закона о изменама и допунама Породичног закона је неопходно, јер се тиме испуњавају обавезе Републике Србије по одређеним међународним документима, унапређује се заштита права детета и заштита људских права и новелирају одређена законска решења која су у функцији унапређења породичноправних односа. Значајна улога у раду Радне групе очекује се од предстваника организација цивилног друштва, имајући у виду искуство и резултате које те организације имају у пракси у области заштите права детета и других аспеката породичноправне заштите.

**II ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ**

1. Циљ овог јавног позива је да се кроз јаван и транспарентан процес изврши избор до **3 (три)** организације цивилног друштва чији ће представници учествовати у Радној групи за израду текста Нацрта закона о изменама и допунама Породичног закона.

2. Јавни позив намењен је организацијама цивилног друштва које делују **у области породичноправне заштите и права детета.**

**Право учешћа** на Јавном позиву имају организације цивилног друштва, основане и регистроване сагласно позитивним прописима Републике Србије које делују у области утврђених овим јавним позивом.

**III КРИТЕРИЈУМИ**

Оргaнизaциjе цивилнoг друштвa које се кандидују морају испуњавати следеће критеријуме:

1. да су **уписaне у рeгистaр нajмaњe три године** прe oбjaвљивaњa oвoг jaвнoг пoзивa;
2. да **актом о оснивању или статутом имају утврђене циљеве** у области наведених у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ);
3. да поседују **пројектно искуство и експертизу** у областима наведеним у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ), **у последње 3 (три) године**;
4. *пожељно* је да поседују **искуство у комуникацији и сарадњи са државним органима и организацијама цивилног друштва односно чланице су мреже или друге асоцијације организација цивилног друштва**;
5. *пожељно* је да поседују **претходно искуство у раду радних група и других радних и саветодавних тела** које формирају органи државне и покрајинске управе и локалне самоуправе, **у последње 3 (три) године.[[1]](#footnote-1)**

**IV ДОКУМЕНТАЦИЈА КОЈА СЕ ДОСТАВЉА**

Oрганизације цивилног друштва дужне су да доставе **следеће доказе:**

* **попуњен Пријавни формулар** (*Анекс 1 – Пријавни формулар*)
* **листу пројеката** које је прганизација реализовала, односно **листу** **публикација** (анализе, истраживања и сл.)које је објавила у областима наведеним у тачки II Јавног позива (ЦИЉ, ОБЛАСТИ И ПРАВО УЧЕШЋА НА ЈАВНОМ ПОЗИВУ), **у последње 3 (три) године** (*Анекс 2 – Образац о реализованим пројектима*; *Анекс 3 – Образац о објављеним публикацијама*);
* *пожељно* је доставити **податке о чланству у мрежи или другој асоцијацији организација цивилног друштва** (*уговор, меморандум о сарадњи, потврда мреже или друге асоцијације и сл.*);
* *пожељно* је доставити **податке о искуству у раду радних група и других радних и саветодавних тела** које формирају органи јавне управе, **у последње 3 (три) године** (*списак радних/саветодавних тела у којима је организација учествовала.*).[[2]](#footnote-2)

**V РОК И НАЧИН ПОДНОШЕЊА ПРИЈАВЕ**

**Рoк зa пoднoшeњe пријава траје од 21. маја до 04. јуна 2021. године.**

Заинтересоване организације цивилног друштва дужне су да своје пријаве заједно са припадајућом документацијом из тачке IV Јавног позива (ДОКУМЕНТАЦИЈА КОЈА СЕ ДОСТАВЉА) у назначеном року доставе **искључиво** **електронским путем на имејл адресу** [**sek.scd@minljmpdd.gov.rs**](mailto:sek.scd@minljmpdd.gov.rs)сa нaпoмeнoм: “Кандидатура за учешће у Радној групи за израду текста Нацрта закона о изменама и допунама Породичног закона“.

**VI ПОСТУПАК ИЗБОРА**

За потребе припреме и спровођења поступка избора, као и самог Јавног позива, формирана је Комисија за избор организација цивилног друштва за чланство у Радној групи за израду текста Нацрта закона о изменама и допунама Породичног закона, која је састављена од представника Министарства за људска и мањинска права и друштвени дијалог и Министарства за бригу о породици и демографију.

Формирана Комисија дужна је да најкасније у року од 8 радних дана од дана истека рока за подношење пријава донесе Предлог организација цивилног друштва за чланство уРадној групи за израду текста Нацрта закона о изменама и допунама Породичног закона, (у даљем тексту: Предлог).

Предлог, као и сам Јавни позив, објавиће се на званичним интернет страницама Министарства за људска и мањинска права и друштвени дијалог [www.minljmpdd.gov.rs](http://www.minljmpdd.gov.rs) и Министарства за бригу о породици и демографију <http://minbpd.gov.rs/> и доставити подносиоцима пријава на Јавни позив електронским путем.

Евентуална питања око поступка подношења пријава могу се упутити Министарству за људска и мањинска права и друштвени дијалог, на е-mail адресу [sek.scd@minljmpdd.gov.rs](mailto:sek.scd@minljmpdd.gov.rs) или телефоном на 011/313-09-72.

**VI ДОДАТНЕ ИНФОРМАЦИЈЕ**

1. Министарство за бригу о породици и демографију и Министарствo за људска и мањинска права и друштвени дијалог нису у могућности да изабраним представницима организација цивилног друштва обезбеде накнаду за рад нити да сносе трошкове њиховог доласка и одласка са састанака.

2. Учешћем на Јавном позиву, подносиоци пријава пристају да се подаци које достављају обрађују искључиво за потребе процеса избора предвиђеног овим позивом.

3. Потребни обрасци, као и додатне информације за њихово попуњавање налазе се у оквиру следећих докумената:

1. Анекс 1 – Пријавни формулар
2. Анекс 2 – Образац о реализованим пројектима
3. Анекс 3 – Образац о објављеним публикацијама

1. Критеријуми 4. и 5. означени као „пожељно“ нису елиминационог карактера, већ ће се додатно вредновати у процесу селекције. [↑](#footnote-ref-1)
2. Испуњеност критеријума 1. и 2. дефинисаних тачком III Јавног позива (КРИТЕРИЈУМИ) провериће Комисија по службеној дужности увидом у регистре које води Агенција за привредне регистре. [↑](#footnote-ref-2)